SARL-NUUS SONDAG 10 Maart 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons moet aankondig dat die sleutel van Edgar W Abra- 
ham, ZS6GAFF, onlangs stil geraak het. Edgar was voorheen 'n lid en voorsitter 
van die ou Wes Transvaal tak van die SARL. 


Ons innige meegevoel aan Edgar se familie en vriende. 
POUSE) 
IN DIE NUUS VANDAG: 


GROOT HUPSTOOT VIR DIE ANTENNA-VERDEDIGINGSFONDS 
VERBY DIE R50 000 TEIKEN 


OKOSA STEL NUWE HOOFBESTUURDER - LISENSIËRING AAN 


GEAFFILIEERDE KLUBS, MOET OPSIENERS EN HF ASSESSORS REG- 
ISTREER VIR 2013 U luister na ZS6SRL. Bly ingeskakel vir meer besonderhede 
oor hierdie en ander belangrike en interessante items. 


GROOT HUPSTOOT VIR DIE ANTENNA-VERDEDIGINGSFONDS 
VERBY DIE R50 000 TEIKEN 


Die SARL verdedigingfonds het `n 900 Euro bydrae van Barry Fletcher, ZS1FJ, 
ontvang. In randwaarde is dit gelykstaande aan R10 270. Dankie aan Barry 
en al die ander bydraers. Die SARL-Raad het die oorspronklike teiken van R50 
000 beplan, maar aanduidings is dat meer nodig mag wees. Hou die bydraes 
aan die kom. Ons het u ondersteuning nodig. Vir besonderhede oor die veldtog, 
en wat reeds bygedra is, klik op menu aan die linkerkant van www.sarl.org.za 
en kies Antenna Defence Fund. 


OKOSA STEL NUWE HOOFBESTUURDER - LISENSIERING AAN 


OKOSA het Ronnie Seeber as hoofbestuurder lisensiëring aangestel. Ronnie 
Seeber het baie jare se ondervinding in die telekommunikasie-industrie. Voordat 
hy 'n aantal jare gelede sy eie netwerk raadgewende besigheid begin het, was hy 
Bestuurder vir Staatskakeling by Motorola. 


OKOSA SARL SAMEWERKINGVERGADERING VERLEDE DON- 
DERDAG 


Die vergadering is onder voorsitterskap van Phil Molefe, die Waarnemende Al- 
gemene Bestuurder Lisensiëring, gehou. Die vergadering was ook bygewoon 
deur die nuwe algemene bestuurder vir lisensiëring. 


Die vestiging van oor die grens werking in SAOG-lande is nou op die agenda 
vir die volgende CRASA-vergadering op 5 Junie. Die SARL het `n dokument 
verskaf aan OKOSA wat getaak is om `n item op die sakelys voor te berei vir 
oorweging op die volgende vergadering van die SAOG-reguleerders. Daar is 
tans `n baie omslagtige stelsel in werking waar `n besoeker van die SAOG-lande 
aansoek kan doen vir toestemming om in Suid-Afrika bedrywig te wees deur ʼn 
versoek per e-pos, met `n afskrif van die lisensie, aan OKOSA te stuur. 


OKOSA het twee 5 MH frekwensies geidentifiseer vir proefnemings deur radioa- 
mateurs ter voorbereiding vir die WRGC 15 se konferensie. Die aanbeveling sal 
aan die OKOSA-Raad vir goedkeuring voorgelê word. Hulle verwag binne die 
volgende paar weke terugvoering van die Raad. Die voorstel aan die OKOSA- 
Raad sluit ook die toekenning van die 479 kHz frekwensie op `n sekondêre basis 
aan radioamateurs in. 


'n Lang bespreking het plaasgevind oor die besit van deurlopende instem toerust- 
ing. Hoewel die SARL verskeie pogings aangewend het om hierdie klousule ver- 
wyder te kry, is OKOSA nie oortuig nie. Daar is ooreengekom dat OKOSA 
na, `n interne bespreking weer sal kyk na die klousule en aan die SARL terug 
rapporteer. 


Die SARL se aansoek vir hoër krag, wat tydens die SARL-OKOSA werkgroep 
in Desember 2012 ter tafel gelê was, is hersien. OKOSA was nie gemaklik oor 32 
dBW nie, maar het aangedui dat 30 dBW, wat gelyk is aan 1 kW, oorweeg kan 
word in die HF-bande waar amateurradio eksklusiewe gebruik het. Die SARL 
is versoek om ter voorbereiding vir die hersiening van die regulasies, die tabel 
van die radiofrekwensiespektrum te hersien om die hoër krag op die bande aan 
te dui. Dit is net die begin van die formele proses en radioamateurs moet nie 
verwag dat `n vroeë verandering in die regulasies sal plaasvind nie. 


Die vraag, of die HF logboek elektronies gehou mag word, is ook bespreek. 
OKOSA was van dieselfde mening as die SARL dat `n log, `n log is en wel 
elektronies gehou mag word. 


'n Aantal roetine administratiewe sake was bespreek. Die belangrikste is dat 
OKOSA nou drie persone het wat amateurlisensiëring hanteer, en dus die alfabet 
in drie kan verdeel, soos aan die einde van hierdie berig aangedui. 


Die besonderhede, e-posadresse en telefoonnommers is in die kopie van die 
SARLNUUS op die web by www.sarl.org.za beskikbaar, kyk onder News. 


Die SARL was op die vergadering verteenwoordig deur Hans van de Groenen- 
daal, ZS6AKV, Francois Botha, ZS6BUU, Fritz Sutherland, ZS6SF, Colin de 


Villiers, ZS6COL, en Jaco le Roux, ZSGPX. 


NOTA AAN BULLETINLESERS: MOET NIE DIE VOLGENDE TOT AAN 
DIE EINDE VAN HIERDIE ITEM LEES NIE: 


A-B-CO-D-E-R-S-T Khutso Mashile 011 566 3313 011 566 3314 Kmashile@icasa.org.za 


F-G-H-T-J-K-U-W-X-Y-Z Petunia Mashile 011 566 3657 011 566 3658 PM- 
Mashile@icasa.org.za 


L-M-N-O-P-G@-V Delmar de Witt (011 566 3339 011 566 3340 Dde- 
Witt@icasa.org.za 


KLAS B EKSAMENVERANDERINGE 


Tn ooreenstemming met die klas A amateuradioeksamen, sal van studente wat 
vir Klas B-eksamen inskryf, verwag word om die alles van die hersiene regulasies, 
SOOS gepubliseer op die SARL se webwerf, te bestudeer. Die eksamenvraestel 
vir die Mei-eksamen sal op hierdie regulasies gebaseer wees. Die regulasies 
wat van toepassing is op beide die Klas A en B radioamateureksamen (RABE) 
kan afgelaai word van tinyurl.com/chshfzs of besoek die SARL se webtuiste by 
www.sarl.org.za en kies lisensiëring vir volledige besonderhede van die eksamen- 
proses sowel as gratis studiegidse. 


GEAFFILIEERDE KLUBS, MOET OPSIENERS EN HF ASSESSORS REG- 
ISTREER VIR 2013 


Die sluitingsdatum vir geaffilieerde klubs om te registreer as 'n eksamensentrum 
was 1 Maart 2013. Die RAE-bestuurder het ingestem om hierdie datum te 
verleng tot 15 Maart 2013. 


Opsieners en HF Assessor moet ook voor 15 Maart registreer. Hierdie regis- 
trasies sal vir die Mei en Oktober 2013 eksamens geldig wees. Besonderhede 
en die nodige vorms kan gevind word op www.sarl.org.za, kies lisensiëring en 
gaan af na RAFE Admin. As jy meer inligting nodig het, stuur `n e-pos aan 
rae@sarl.org.za. 


BESOEK JY EUROPA DIE WINTER? NEEM IN DIE DARC HAMRADIO. 


Die 64ste Bodensee en die HAM RADIO 2013-Konvensie, beide georganiseer 
deur die Deutscher Amateur Radio Club, sal vanaf Vrydag, 28 Junie tot Sondag 
30 Junie 2013 in Friedrichshafen, Duitsland plaasvind. Hierdie gebeurtenis is 
lank reeds beskou as Europa se premiëre amateurradiobyeenkoms met deelne- 
mers van regoor die wêreld. Een van die hoogtepunte van vanjaar se Ham Radio 
byeenkoms sal 'n informele internasionale byeenkoms vir die verteenwoordigers 
van die TARU wees. Dit sal gehou word by die Zeppelin Museum op Vrydag, 
Junie 28. Die organiseerders voorsien `n busdiens vir besoekers tussen die ten- 
toonstelling en die museum. Meer inligting oor Ham Radio 2013 kan gevind 
word by www.hamradio-friedrichshafen.de. 


NOG `N KLUB AFFILIEER BY DIE SARL 


Hierdie week verwelkom die SARL die Low Veld Amateur Radio Club met 
die roepsein ZS6LOW as die 35ste klub wat hierdie jaar by die SARL affilieer. 
Welkom aan u. 


NUWE LIDMAATSKAPAANSOEKE 


Aansoeke om lidmaatskap van die SARL is van die volgende radioamateurs ont- 
vang: Marianne van Dijk, ZSGANA, (dogter van Ton van Dijk wat haar pa se 
roepsein oorgeneem het); Yvonne van Dijk, ZR6TBL; Michael Wade, MOEDU 
(hernuwing). Enige besware teen die aanvaarding van lidmaatskapaansoeke 
moet die Sekretaris bereik voor of op die Dinsdag na hierdie bulletin. 


HAMNET WES-KAAP 


Hamnet Wes-Kaap is weereens gereed om hulp te verleen tydens belangrike 
sportbyeenkomste. Vandag 10 Maart, verskaf 8 van sy lede kommunikasie langs 
die belangrike en bedrieglike Suidelike roete, agter Tafelberg, van die Argus 
fietsren. Kommunikasie is daar moeilik en die organiseerders maak altyd staat 
op die Hamnet-operateurs om die boodskappe uit daardie gedeelte deur te kry. 


Dan, op Paassaterdag, sal Hamnet ook geaktiveer word om kommunikasie ty- 
dens die volle 2-oseane wedrendag te verskaf. Die halfmarathon en die 56 km 
ren vind gelyktydig op 30 Maart plaas en daar sal 16 mobiele stasies wees wat 
sal rapporteer aan die gesamentlike operasionele sentrum by die Tygerbergse 
Rampbestuurkamer. Alle voertuie sal gevolg word en twee herhalers en `n sim- 
pleksfrekwensie sal gebruik word om kontak met alle operateurs te behou. 


Hierdie is net nog `n voorbeeld van Hamnet wat in die Wes-Kaap die standaard 
stel vir gemeenskapsondersteuning in ons land. 


MARION-EILAND 


Twee radioamateurs sal deel wees van die oorwinteringspan op Marion-eiland 
en sal aktief wees vanaf Mei 2013 tot April 2014. ZS8C - Carson, ZR6OWI, is 
aangestel as die Ruimteweeringenieur en sal vir die volgende jaar aangewend 
word deur die Suid-Afrikaanse Nasionale Ruimte-agentskap (SANSA). ZS87 - 
Dawid, ZSIBOE, is uiteindelik aangestel as die radiotegnikus na 'n vertraging 
as gevolg van 'n klerkale fout. 


Belangrike inligting: die verwagte modusse sal hoofsaaklik ESB-en digitale 
modusse wees, hulle kan slegs gebruik maak van die bestaande kommersiële 
breëband HF antenna, en hulle @SL-bestuurder is ZS1HF. Meer inligting sal op 
hul onderskeie arz.com bladsye geplaas word sodra dit geskep is. Ons verwag 
dat hierdie inligting binne die volgende 2 weke beskikbaar gestel sal word. Rig 
alle navrae op hierdie stadium aan ZS1HF. 


KOMPETISIENUUS 


Uitslae van die PEARS VHF/UHF kompetisie. Die Kompetisiekomitee het 14 
logs ontvang, 11 analoë en 3 digitale logs. 


Analooguitslae. Enkeloperateur, basisklas: Nasri, ZSINAZ, eerste in die 6 m 
en 23 cm kategorieë; Ken, ZS20G, eerste in die 4 m en 70 cm kategorieë; Nico, 
ZSAN, eerste in die 2 m kategorie. Enkeloperateur, veldstasieklas: 'Terence, 
ZS2VDL, eerste in die 6 en 4 m kategorieë; Terence, ZS2ABB, eerste in die 
70 en 23 cm kategorieë; Allan, ZS$2BO, eerste in die 2 m kategorie. Beperkte 
tydperk, veldstasieklas: Al, ZS2U, eerste in die 6 en 2 m en 70 cm kategorieë. 
Die Afdelingswenners is: 6 m - ZSINAZ, ZS20C, ZS2VDL en ZS6A; 4 m - 
ZS20C en ZS2VDL, VY; 2 m - ZsINAZ, ZS20C, ZS2BO, ZS4N en ZS6PX; 70 
cm Zs1NAZ, ZS20C, ZS2ABB en ZS6PX; 23 cm ZSINAZ en ZS2ABB. 


Digitale uitslae. Enkeloperateurklas: Nasri, ZSINAZ, eerste plek in die 6 en 2 
m kategorieë. Die afdelingswenners is ZSINAZ, ZS2ACP en ZS6PX. 


Baie geluk aan die wenners. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag tot baie laag gaan wees. Daar is egter 'n moontlikheid van M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 59. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor dagligpaaie voorkom. 


Besoek gerus www.spaceweather.co.za vir verdere inligting. 


DAGBOEK VAN GEBEURE 11 Maart - Logstate vir SARL Hamnet 40 m 
gesimuleerde noodkompetisie moet in wees na Hamnet Oos-Kaap, Al Akers, 
ZS2U, Clarencestraat 53, Westering, Port Elizabeth, 6025 of per e-pos aan con- 
test@peham.co.za. 15 Maart Laaste dag vir klubs om as eksamensentrums, 
opsieners en HF-assessors te registreer by www.sarl.org.za. 16/17 Maart - SARL 
BHEF/UHF analoog- en digitale kompetisie 10:00 UTC 16 Maart tot 10:00 UTC 
Sondag 17 Maart. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 


wees vir ons aansoek aan OKOSA vir frekwensiestudies. Stuur verslae aan 
artoday(@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, saamgestel 


en geredigeer deur George Honiball, ZSONE, met vertalings deur Louis de Bruin, 
ZSSLP. 


Dankie dat u geluister het, 73. 
/EX 


